Валянціна Міхеева нарадзілася 12 красавіка ў горадзе Благавешчанску — ва ўскраінным далёкаўсходнім кутку цяперашняй Расіі. Адразу пасля вайны сям’я ўслед за бацькам, інжынерам-пуцейцам Мікалаем Дзям’янавічам, перабралася ў падмаскоўны гарадок Пушкіна, а затым і ў сталіцу СССР. Маці Валянціны, Ганна Міхайлаўна Кірылава, працавала мастаком-афармляльнікам у Вялікім тэатры. І не дзіва, што дачка таксама абрала творчую прафесію.